ฟาโรห์เนเฟอร์คาเร เคนดู

เนเฟอร์คาเร เคนดู (หรือ เนเฟอร์คาเรที่ 4) เป็นฟาโรห์แห่งอียิปต์โบราณจากราชวงศ์ที่แปดในสมัยช่วงระหว่างกลางที่ 1 (2181 – 2055 ปีก่อนคริสตกาล) ตามที่นักไอยคุปต์วิทยา คิม ริฮอล์ต, เยอร์เกน ฟอน เบ็คเคอราท และดาร์เรล เบเกอร์ พระองค์เป็นฟาโรห์พระองค์ที่หกแห่งราชวงศ์ที่แปดKim Ryholt: The Late Old Kingdom in the Turin King-list and the Identity of Nitocris, Zeitschrift für ägyptische, 127, 2000, p. 91Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 268-269Jürgen von Beckerath: Handbuch der ägyptischen Königsnamen (Münchner ägyptologische Studien), 1984

พระนามของฟาโรห์เนเฟอร์คาเร เคนดู ปรากฏอยู่ในบันทึกพระนามกษัตริย์แห่งอไบดอส (หมายเลข 45) ซึ่งเป็นบันทึกพระนามที่มีอายุตั้งแต่สมัยรามเสส และในบันทึกพระนามกษัตริย์แห่งตูรินพระนามของพระองค์ได้สูญหาย เนื่องจากความเสียหายขนาดใหญ่ในบันทึกดังกล่าว ซึ่งส่งผลแก่การระบุตัวตนของฟาโรห์หลายพระองค์ในราชวงศ์ที่เจ็ดหรือแปด
ไม่มีการยืนยันใดที่แน่ชัดที่เกี่ยวข้องกับฟาโรห์เนเฟอร์คาเร เคนดู นอกเหนือจากบันทึกพระนามกษัตริย์แห่งอไบดอส ถึงแม้ว่าตราประทับทรงกระบอกที่จารึกด้วยคาร์ทูธว่า Ḫndy "เคนดิ (Khendy)" ซึ่งได้รับการสันนิษฐานเบื้องต้นว่ามาจากรัชสมัยของพระองค์ โดยนักอียิปต์โบราณ อองรี แฟรงก์ฟอร์ตในปี ค.ศ. 1926Henri Frankfort: Egypt and Syria in the First Intermediate Period in JEA, vol 12 (1926), see p. 92 and fig. 6.Flinders Petrie: Scarabs and cylinders with names : illustrated by the Egyptian collection in University College, London (1917) available online, see pl. XIX, seal under the name "Khondy". นักวิชาการสมัยใหม่ได้เสนอให้เห็นแล้วว่า คาร์ทูธบนตราประทับมักจะอ่านว่า "คามูดิ" ซึ่งเป็นพระนามของกษัตริย์ (ฟาโรห์) พระองค์สุดท้ายจากราชวงศ์ฮิกซอส และยิ่งไปกว่านั้น คาร์ทูธนี้ถูกสลักใส่ลงบนตราประทับเพื่อเติมช่องว่างแทนที่จะเป็นการอ้างอิงถึงฟาโรห์เนเฟอร์คาเร เคนดูนี้อย่างชัดเจน ตอนนี้ตราประทับอยู่ในพิพิธภัณฑ์เพทรี (หมายเลข ยูซี 11616)Seal with the cartouche of Khamudi Petrie Museum Online Catalog.

 อ้างอิง 

หมวดหมู่:ฟาโรห์ยุคราชวงศ์ที่เจ็ด